Bombeattentatet på Oslo S

Bombeattentatet på Oslo S skjedde 2. juli 1982, da en hjemmelaget bombe detonerte i en oppbevaringsboks på Oslo S (daværende Østbanestasjonen). 19 år gamle Elin Stoltenberg Dahl og hunden hennes ble drept av eksplosjonen. Elleve andre ble skadet, derav en eldre mann svært alvorlig. Glass og splinter haglet rundt mennesker som oppholdt seg i Østbanehallen.VG 6. juli 1982 s. 6.

Åtte dager etter den første eksplosjonen ble det funnet en udetonert bombe i stasjonshallen.VG 12. juli 1982 s. 6. Denne hadde vært lagret i en tilsvarende oppbevaringsboks, men feil ved bombens mekanisme gjorde at den ikke gikk av. Den udetonerte bomben hadde omkring 2 kg sprengstoff og hadde større sprengkraft enn den som eksploderte. Plastposen med den udetonerte bomben ble tatt ut av oppbevaringsboksen og plassert på et lager for hittegods, der bomben ble oppdaget ved en tilfeldighet.VG 8. oktober 1982 s. 10. Sprengstoffet var plassert i et stålrør for avtrekksvifter på kjøkken, røret var kappet til 30 cm.VG 19. juli 1982 s. 8. Liknende bomber er brukt av terrororganisasjoner i andre land. Bomben var tidsinnstilt ved hjelp av et vanlig armbåndsur, med tidsinnstilling på maksimalt en time. Politiet uttalte at den udetonerte bomben uten tvil var «laget av en person som har greie på slikt», og at det var en ren tilfeldighet at den ikke gikk av.VG 12. juli 1982 s. 7.VG 13. juli 1982 s. 6.

Funnet av den udetonerte bomben ga flere spor, blant annet fingeravtrykk. 9. oktober 1982 tilsto en 18 år gammel skolegutt fra Nordstrand at det var han som stod bak attentatet. Den 18 år gamle mannen ble avslørt av fingeravtrykk etter en skyteepisode en måned senere. Han ble dømt til elleve års fengsel.VG 20. november 1982 s.7. Motivet bak bombeaksjonene var ifølge 18-åringen selv utpressing ved å kunne kreve penger for å ikke sprenge flere bomber. Gjerningsmannen tilsto 30 andre straffbare forhold, blant annet hærverk og grove tyverier.VG 20. november 1982 s. 7.

Han tilsto også en sprengning på Ekebergbanen i juni samme år. Han og en kamerat hadde stjålet 8 kilo dynamitt fra en byggeplass. Heldigvis var trikken forsinket, og kjørte derfor ikke inn i eksplosjonen. Gjerningsmannen ble avslørt av fingeravtrykk etter skyteepisoden en måned senere da han med en hagle skjøt og såret et avisbud. En bil med to ungdommer forsvant fra stedet, men et vitne rakk å ta bilnummeret. Senere på dagen ble bilen funnet ved en hytte på Hvaler, og to 18-åringer arrestert.https://www.nrk.no/dokumentar/oslos-hemmelige-historie-1.10864081

Gjerningsmannen ble også siktet for drapsforsøk etter skyteepisoden.VG 12. oktober 1982 s. 18. Geir Lippestad fortalte senere at han hadde gått på skole med de tre gjerningsmennene.https://www.dagbladet.no/nyheter/lippestads-barndomsvenn-bombet-ostbanehallen/62957985

Attentatet medførte at NSB flyttet oppbevaringsboksene bort fra de travle områdene med mange reisende. Til minne om den drepte Elin Stoltenberg Dahl ble det foretatt en landsomfattende pengeinnsamling til et relieff av Nina Sundbye, støpt i forgylt bronse med fredsduerhttps://lokalhistoriewiki.no/wiki/Bombeattentatet_på_Oslo_S og ordet «fred» på ulike språk. Relieffet ble gitt i gave til NSB for å stå i ankomsthallen, men NSB flyttet det til et uanselig sted.https://www.aftenposten.no/osloby/i/GyvyQ/Oslos-glemte-terror Elin Stoltenberg skulle hjelpe en venn å flytte den dagen, og fikk låne morens bil. Etterpå planla hun å kjøre ut til sin far på Kolbotn, og ringte derfor fra avgangshallen for å høre om han var hjemme. Det var han ikke, og i stedet satte hun seg i en fotoautomat. Vitner la merke til at hunden hennes, Natasha, prøvde å dra henne ut. Stoltenberg gikk bort i kiosken, antagelig for å veksle penger, og tilbake til fotoautomaten. Fortsatt strittet hunden imot, og Stoltenberg irettesatte henne. Så satte hun seg inn og dro for forhenget.Rønnaug Jarlsbo: Om terrorbomben, Dagbladet 22. august 1995

 Referanser 
Oslos mørke historie, NRK, publisert 9. september 2013, lest 5. september 2015 

Kategori:Drap
Kategori:Konflikter i 1982
Kategori:Bombeanslag i Norge
Kategori:Rettssaker i Norge